Osvaldus Gracias
Osvaldus, vulgo Oswald Gracias (natus die 24 Decembris 1944 Bombayae in India) est cardinalis ecclesiae Catholicae. Parentibus e Goa ortis, Osvaldus Gracias alumnus est Collegii Sancti Xaverii Mumbaiensis seminariique Pii X in eadem urbe necnon universitatis Gregorianae Romae in urbe. Est a die 14 Octobris 2006 archiepiscopus urbis suae natalis. Die 24 Novembris 2007 a papa Benedicto XVI cardinalis creatus est. Conclavi mense Martio 2013 adfuit, quod Georgium Marium Bergoglio papam creavit. Die 13 Aprilis 2013 papa Franciscus Osvaldum Gracias membrum consilii cardinalium fecit.